打後喺 18 世紀尾至 19 世紀初（浪漫主義時期）海頓、莫札特同貝多芬等嘅音樂家大舉噉作交響曲，正式奠定交響樂嘅地位－主流嘅現代古典樂學者認為，都係要多得呢三位作曲家，交響曲先至會由「歌劇嘅陪襯品」提升到去「能夠獨立噉存在嘅音樂作品」嘅層次，而呢個時期嘅歐美樂壇亦都開始確立 symphony 呢隻字係專指「寫嚟俾交響樂團演奏嘅樂曲」嘅意思。